གསར་ཞུགས་གནས་སྤོ་བའི་སྤྱི་དམངས་ཐོབ་ཐང་ངོས་འཛིན་གྱི་མཛད་སྒོ་ཉིན་དེར་མཉམ་དུ་འཚོགས་པའི་སྲོལ་རྒྱུན་ཡོད་ཅིང༢༠༡༢ལོའི་ཟླ༩པའི༡༧ཉིན་རྒྱལ་ཁབ་མི་འདྲ་བ༦༩ནས་ཡོང་བའི་ཨ་རིའི་སྤྱི་དམངས༢༢༥ལ་ཝ་ཧྲིང་ཐོན་ན་ཡོད་པའི་ཨ་རིའི་རྒྱལ་ཁབ་ཡིག་ཚགས་ཁང་དུ་མཚན་ལྡན་སྤྱི་འབངས་ཀྱི་ཐོབ་མིང་བསྩལ་བའི་མཛད་སྒོ་འཚོགས་པ་རེད།ཉིན་དེར་རྒྱལ་ཁབ་མངའ་ཁོངས་བདེ་འཇགས་ལས་ཁུངས་ཀྱི་འགན་འཛིན་ཅཱ་ནེད་ཐཱ་ནཱ་པོ་ལི་ཐཱ་ནོ་རྩ་ཁྲིམས་ཉིན་མོའི་མཛད་སྒོར་ཕེབས་ཡོད་ཅིང་མོས་བརྗོད་རྒྱུརརྩ་ཁྲིམས་མཆན་འགོད་ཀྱི་དྲན་གསོའི་ཉིན་མོ་འདི་ངེད་ཚོའི་ཁེ་དབང་དང་འོས་འགན་དྲན་གསོ་བྱེད་པའི་ཉིན་མོར་གྱུར་བར་བརྩོན་དགོས་ལ་དེ་དག་ནན་བཤད་བྱེད་པའི་གལ་ཆེའི་རང་བཞིན་ཡང་རྟོགས་དགོས།ཉིན་འདིར་ངེད་ཚོས་རྒྱལ་ཁབ་གཞན་ནས་གནས་སྤོར་ཡོང་བའི་མི་དམངས་ཀྱིས་རྒྱལ་ཁབ་འདིར་ཕུལ་བའི་ལེགས་སྐྱེས་ལ་བསྔགས་བརྗོད་དང་གོང་བཀུར་བྱེད་རུང་བ་ཡིནཞེས་ཟེར།ཉིན་དེར་ཨ་རིའི་སྲིད་འཛིན་ནས་ཀྱང་གལ་ཆེའི་གཏམ་བཤད་སྤེལ་གྱི་ཡོད།